
Text rozhodnutia
Súd: Krajský súd Banská Bystrica Spisová značka: 20Sd/142/2016 Identifikačné číslo súdneho spisu: 6016200499 Dátum vydania rozhodnutia: 16. 12. 2016 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2016:6016200499.1 Uznesenie Krajský súd v Banskej Bystrici v právnej veci navrhovateľky: J. O., nar. XX. Q. XXXX, bytom O. XXX/ XX, XXX XX O. proti odporkyni: Sociálna poisťovňa, ústredie, Ul. 29. augusta č. 8, 813 63 Bratislava, o preskúmanie rozhodnutia odporkyne o invalidnom dôchodku č. XXX XXX XXXX X zo dňa 7. decembra 2015, takto r o z h o d o l : Konanie vo veci rozhodnutia odporkyne č. XXX XXX XXXX X zo dňa 7. decembra 2015 z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX X zo dňa 7. decembra 2015 zamietla žiadosť navrhovateľky zo dňa 16. júna 2015 o priznanie invalidného dôchodku. Pokles miery schopnosti vykonávať zárobkovú činnosť v porovnaní so zdravou fyzickou osobou bol určený u navrhovateľky o 20 % z potrebných viac ako 40 %. Navrhovateľka podala proti uvedenému rozhodnutiu odporkyne opravný prostriedok, v ktorom namietala nepriaznivý zdravotný stav, zároveň predložila lekárske správy a žiadala o opätovné posúdenie zdravotného stavu. Na základe podaného opravného prostriedku bol vyhotovený odborný posudok o invalidite Sociálnou poisťovňou ústredie pracovisko Banská Bystrica dňa 3. mája 2016, ktorý určil mieru poklesku schopnosti vykonávať zárobkovú činnosť u navrhovateľky opätovne nižšiu o 20 % v porovnaní so zdravou fyzickou, z potrebných viac ako 40 %. Podaním zo dňa 13. decembra 2016 navrhovateľka zobrala podaný opravný prostriedok späť a zároveň požiadala o ukončenie konania. Podľa § 250l ods. 2 Občianskeho súdneho poriadku (ďalej len „OSP“) pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 250h ods. 2 OSP až do rozhodnutia súdu môže žalobca vziať žalobu späť; ak žalovanému medzitým vznikli trovy konania, súd rozhodne o ich náhrade. Podľa § 250d ods. 3 OSP súd uznesením konanie zastaví, okrem iných dôvodov aj vtedy, ak žaloba bola vzatá späť /§ 250h ods. 2/. Vzhľadom na späťvzatie opravného prostriedku, ktorý je návrhom na začatie konania podľa § 250m ods. 1 OSP, súd v súlade s citovanými ustanoveniami konanie zastavil. Súd o náhrade trov konania rozhodol podľa § 250l ods. 2, § 246c a § 146 ods. 1 písm. c) OSP, podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto rozhodnutiu je prípustné odvolanie do 15 dní od jeho doručenia, písomne v dvoch vyhotoveniach, prostredníctvom krajského súdu na Najvyšší súd Slovenskej republiky. Odvolanie možno podať len z dôvodov uvedených v § 205 ods. 2 O.s.p. V odvolaní sa má popri všeobecných náležitostiach (§ 42 ods. 3 O.s.p.) uviesť proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

